Ну, пачакай!

**«Ну, пачака́й!»** або **«Сьцеражы́ся!»** ()&nbsp;— савецкі, а пасьля расейскі мультыплікацыйны сэрыял пра Воўка і Зайца, які здымаўся на кінастудыі «Саюзмультфільм» (1969—1993 гг.). Коратка адноўлены (19 і 20 сэрыі) на студыі «Крыстмас Філмз» 2005—2006.

## Тэматыка
Асноўныя пэрсанажы мультфільму — Воўк (агучаны Анатолем Папанавым) і Заяц (агучаны Кларай Румянавай). Акрамя гэтых пэрсанажаў сустракаюцца таксама эпізадычныя&nbsp;— бэгемот (у розных сэрыях і розных выявах), сьвіньня (1, 5, 8 сэрыі), кот-штукар (2, 9, 11 сэрыі), мядзьведзі-міліцыянты (1, 5 сэрыі) і іншыя.

## Выпускі
Дзеяньне сэрыялу адбываецца, як правіла, у грамадзкіх месцах і адлюстроўвае характэрныя прыкметы савецкай сацыяльнай прасторы. Дзеяньне кожнай з сэрыяў адбываецца ў вядомых дэкарацыях нейкай савецкай інстытуцыі, такіх як: парк культуры і адпачынку, пляж, крама, мэтро, музэй, гарадзкі стадыён, цырк, калгас і гэтак далей. Найчасьцей за ўсё гэта месцы грамадзкага вольнага часу: адпачынак на пляжы бачны ў першым і шаснаццатым выпусках, спартовыя гульні — у чацьвертым, шостым i трынаццатым, адпачынак у парку — у другім, круіз на цеплаходзе — у сёмым, у трэцім, шостым і восьмым выпусках прадстаўлены такія віды загараднага баўленьня часу, як паездка ў вёску ці на турбазу, у дзявятым — прагляд тэлевізару, у другім, адзінаццатым, чатырнаццатым і пятнаццатым, адпаведна канцэрт, цыркавое выступленьне, музэйную экскурсію і навукова-тэхнічную выставу і зноў канцэрт. Усе разам гэтыя эпізоды даюць шырокую панараму жыцьця простага чалавека часоў Брэжнева.

Кожны выпуск пачынаецца з кадру з назвай студыі, за якім ідзе пралог: асобны невялікі сюжэт, у канцы якога так ці іначай гучыць фраза "Ну, пачакай!". Пасьля гэтага на экране зьяўляецца назва сэрыялу і нумар выпуску, пасьля чаго ідуць тытры, выкананыя без мультыплікацыі (ўтрымліваюць толькі тэкст). Падчас тытраў гучыць кампазыцыя «Водныя лыжы» () вугорскага кампазытара Тамаша Дэака ( у выкананьні вугорскага вакальнага ансамбля «Гармонія» () і танцавальнага аркестру вугорскага радыё (). Астатні час займае асноўны сюжэт выпуску, таксама завяршаецца фразай "Ну, пачакай!".

Музычнае афармленьне мультфільму прадстаўлена ў значнай ступені савецкімі і замежнымі песьнямі і інструмэнтальнымі мэлёдыямі, сярод якіх сустракаюцца як тыя, што выдаваліся раней, так і ўзятыя з фондаў або запісаныя адмыслова для мультфільму.

## Сьпіс выпускаў
Прэм’ера 1 выпуску мультфільму адбылася 6 траўня 1969 году. Па стане на 2024 год, зьнята 20 асноўных выпускаў і 3 дадатковыя:

У Расеі сэрыял, згодна з законам «Аб абароне дзяцей ад інфармацыі, што наносіць шкоду іх здароўю і разьвіцьцю», аднесены да катэгорыі для «дарослых». З 1 верасьня 2012 году расейскія тэлеканалы могуць паказваць яго толькі пасьля 23 гадзін. Прычынай таму сталі сцэны, якія зьмяшчаюцца ў мультфільмах і тлумачацца як гвалтоўныя.

## Фанацкі беларускі дубляж
У сацыяльнай сетцы «УКантакце» з 19 чэрвеня 2024 году выходзіць фанацкі беларускі дубляж **"Ну, Пачакай!"**. На дадзены момант ёсьць усе выпускі, акрамя 5, 6, 9, 10, 11.

Пасьля таго, калі ўсе сэрыі будуць выпушчаныя, плянуецца зрабіць рэмэйк на самыя дрэнныя сэрыі і дубляж на тэлевыпускі, выпускі кіначасопіса "**Фіціль"** з удзелам Ваўка і Зайца і рэклямы.

## Крыніцы

Катэгорыя:Савецкія мультфільмы
Катэгорыя:Расейскія мультфільмы
Катэгорыя:Мультфільмы 1969 году
Катэгорыя:Мультфільмы Вячаслава Кацёначкіна
Катэгорыя:Ну, пачакай!
Катэгорыя:Мультфільмы пра ваўкоў
Катэгорыя:Мультфільмы пра зайцоў